钦定古今图书集成/历象汇编/岁功典/第049卷 > 《农政全书》 > 农事占候
## 钦定古今图书集成/历象汇编/岁功典/第049卷 > 《农政全书》 > 农事占候

五月，谚云：“初一雨落井泉浮，初二雨落井泉枯，初三
雨落连太湖。”又云：“一日值雨，人食百草。”又云：“一日晴，
一年丰，一日雨，一年歉。”　立梅芒种日是也，宜晴。阴
阳家云：“芒后逢壬立梅至后逢壬梅断。”或云：“芒种逢
壬是立霉。”按《风土记》云：夏至前芒种后雨为黄梅雨。
田家初插秧，谓之发黄梅，逢壬为是。　芒后半月内
西南风。谚云：“梅里西南时里潭潭。”但此风连吹两日
雨，立至　畏雷。谚云：“梅里雷，低田拆舍回。”言低田巨
浸屋，无用也，甚验。或云：声多及震响反旱，往往经试
才有雷便有雨，遍插秧之患。大抵芒后半月谓之禁
雷天。又云：梅里一声雷，时中三日雨，　立梅日早雨，
谓之迎梅雨。一云主旱。谚云：“雨打梅头无水饮”牛雨。
打梅额，河底开坼。一云主水。谚云：“迎梅一寸，送梅一
尺。”《杂占》云：此日雨卒未晴，试以二日比较，近年才是
无雨，虽有黄梅亦不多，不可不知。　重五日只宜薄
阴，但欲晒得蓬。便好。大晴主水雨，主丝绵贵。大风
雨主田内无边，带风水多也。　至后半月为三时，头
时三日，中时五日，末时七日时雨。中时主大水，若末
时纵雨益善。《括》云：“夏至未过，水袋未破。”谚云：“时里一
日西南风，准过黄梅两日雨。”又云：“时雨西南，老龙奔
潭。”皆主旱，全不应晚转东南必晴。谚云：“朝西暮东风，
正是旱天公。”　末时得雷，谓之送时，主久晴。谚云：“迎
梅雨，送时雷。”送去了，便弗回。谚云：“黄梅天日几番颠。”

冬青花占水旱。谚云：“黄梅雨未过冬，青花未破冬。”

《青花已开》。黄梅雨不来。　夏至端午前。叉手种年田。

“夏至日雨落” ，谓淋。时雨主久雨，其年必丰　。《夏至》

家于是日早，以米饰盛灰籍之纸，至晚视之，若有雨
点迹，则秋不熟，谷价高，人多闭粜。　五月二十日大
分，龙无雨而有雷，谓之锁雷门。　月内虹见，麦贵。有
三卯，宜种稻，有应时雨。